Tehrondagi oyatulloh Xomeyni maqbarasiga hujum qilganlardan biri xudkush terrorchi bo‘lgan. FarsNews xabariga ko‘ra, u o‘zini maqbara ichida portlatib yuborgan. Mehr agentligi xabariga ko‘ra, bu hujum vaqtida 5 kishi jarohatlangan. Hodisaning boshqa tafsilotlari keltirilmayapti. Maqbaraga hujum qilgan ikki kishi qo‘lga olingani aytilmoqda. Bugun, 7 iyun tongida Eron parlamentiga ham hujum uyushtirildi. Oxirgi xabarlarga ko‘ra, hujum qilganlar soni 3 kishi bo‘lib, ular bir kishini o‘ldirgan, 10ga yaqin kishini jarohatlagan va odamlarni garovga olgan.